CELEX: 62019CN0398
Language: hr
Date: 2019-05-23 00:00:00
Title: predmet C-398/19: Zahtjev za prethodnu odluku koji je 23. svibnja 2019. uputio Kammergericht Berlin (Njemačka) — BY

26.8.2019   
            
            
               HR
            
            
               Službeni list Europske unije
            
            
               C 288/24
            
         
      Zahtjev za prethodnu odluku koji je 23. svibnja 2019. uputio Kammergericht Berlin (Njemačka) — BY
      (predmet C-398/19)
      (2019/C 288/31)
      Jezik postupka: njemački
      
         Sud koji je uputio zahtjev
      
      Kammergericht Berlin
      
         Stranke glavnog postupka
      
      
         Okrivljenik: BY
      
         Stranka u postupku: Generalstaatsanwaltschaft Berlin
      
         Prethodna pitanja
      
      
                  1.
               
               
                  Vrijede li načela iz presude Suda Europske unije od 6. rujna 2016. u predmetu Petruhhin (C-182/15) (1) o primjeni članka 18. i članka 21. UFEU-a u slučaju zahtjeva treće države za izručenje građanina Unije i onda kad je optužena osoba premjestila svoje središte životnih interesa u državu članicu od koje se traži izručenje u trenutku kad ta osoba još nije bila građanin Unije?
               
            
                  2.
               
               
                  Je li na temelju presude Petruhhin matična država članica koja je obaviještena o zahtjevu za izručenje obvezna od treće države koja traži izručenje zatražiti da joj proslijedi spise radi provjere u pogledu preuzimanja kaznenog progona?
               
            
                  3.
               
               
                  Je li država članica, od koje treća država traži izručenje građanina Unije, na temelju presude Petruhhin obvezna odbiti izručenje i sama preuzeti provođenje kaznenog progona ako je to na temelju njezina nacionalnog prava moguće?
               
            
         (1)  EU:C:2016:630.